C 157/10
MT
Il-Ġurnal Uffiċjali tal-Unjoni Ewropea
3.5.2023
42.
iħeġġeġ lill-Presidenza Spanjola futura torganizza dibattitu ta’ livell għoli dwar l-ispinta meħtieġa fil-livell tal-UE biex jiġu implimentati l-SDGs fil-ħin.
Dan id-dibattitu għandu jkun fil-Kunsill Affarijiet Ġenerali fil-livell ministerjali u jibgħat sinjal ċar lill-Kummissjoni Ewropea dwar l-importanza tal-SDGs; L-isfidi u t-triq ’il quddiem
43.
jenfasizza l-ħtieġa ta’ rabtiet aħjar bejn l-SDGs u l-RRPs, peress li l-finanzjament huwa l-ostaklu ewlieni għal 47 % tal-bliet u r-reġjuni fl-implimentazzjoni tal-SDGs (7) u għad hemm EUR 225 biljun disponibbli għall-Istati Membri mill-Faċilità għall-Irkupru u r-Reżiljenza; 44. iħeġġeġ ukoll lil-livelli kollha tal-gvern jintegraw l-SDGs fl-għodod baġitarji u finanzjarji tagħhom biex jindirizzaw id-diskrepanza fil-finanzjament; 45. jenfasizza l-importanza tal-appoġġ tal-UE biex jiġu żviluppati attivitajiet ta’ taħriġ u bini tal-kapaċità, peress li l-kapaċità f’termini kemm ta’ ħiliet kif ukoll ta’ persunal hija sfida għal 44 % tal-bliet u r-reġjuni (8); 46. jistieden lill-intrapriżi żgħar u ta’ daqs medju (SMEs) jiżviluppaw u jimplimentaw strateġiji ta’ sostenibbiltà fin-negozji tagħhom, peress li bħalissa 24 % tal-SMEs biss għandhom pjani speċifiċi biex inaqqsu l-marki tal-karbonju tagħhom (9); jenfasizza l-ħtieġa li l-SMEs jingħataw appoġġ f’dan il-proċess u li jiżdiedu l-miżuri korrispondenti fil-livell Ewropew, nazzjonali, reġjonali u lokali; 47. jappella għal koordinazzjoni aħjar u aktar strutturata bejn il-livelli tal-gvern filwaqt li l-UE tmexxi bl-eżempju, inkluż permezz ta’ governanza aktar inklużiva tas-Semestru Ewropew u djalogu strutturat mal-partijiet ikkonċernati dwar l-SDGs; 48. jappella għal aktar tmexxija mill-istituzzjonijiet tal-UE fil-komunikazzjoni dwar l-SDGs.
Mhux il-partijiet ikkonċernati kollha huma familjari mal-qafas, u l-prijoritizzazzjoni tal-SDGs fil-livell tal-UE u dak nazzjonali tista’ tgħin biex jissaħħaħ l-impenn politiku fil-livelli kollha u biex tiżdied is-sensibilizzazzjoni dwar l-SDGs fil-prattika; 49. jirrakkomanda, abbażi tar-rakkomandazzjonijiet tal-OECD, l-użu tal-SDGs biex tingħata prijorità lill-implimentaz­ zjoni tal-Pilastru Ewropew tad-Drittijiet Soċjali u t-tisħiħ tas-servizzi soċjali u komunitarji għall-gruppi soċjalment żvantaġġati, tiġi inċentivata d-dekarbonizzazzjoni tal-bini; tiġi estiża l-infrastruttura sostenibbli għaċ-ċiklisti, għall-persuni bil-mixi u għall-vetturi elettriċi, u tissaħħaħ il-parteċipazzjoni tal-partijiet ikkonċernati fil-lokalizzazzjoni tal-SDGs għall-irkupru; 50. iqis li, filwaqt li tikkomplementa t-tassonomija ekoloġika bħala kontribut għall-implimentazzjoni tal-Patt Ekoloġiku, il-Kummissjoni għandha tagħmel proposta b’mod urġenti biex tistabbilixxi tassonomija soċjali.
Mingħajr tassonomija soċjali, l-investituri u l-impriżi m’għandhomx gwida ċara dwar liema investimenti jipprovdu valur miżjud mil-lat soċjali.
B’riżultat ta’ dan, huwa diffiċli li jiġu ffinanzjati attivitajiet motivati soċjalment fil-kura tas-saħħa, l-akkomodazzjoni soċjali u s-servizzi soċjali, fost oqsma oħrajn.
51. jipproponi li l-istituzzjonijiet tal-UE u l-Istati Membri għandhom jappoġġjaw u jiffinanzjaw it-tnedija ta’ inizjattivi ta’ taħriġ u edukazzjoni biex jippromovu l-bini tal-kapaċità fl-entitajiet pubbliċi u l-organizzazzjonijiet privati fit-tfassil u l-implimentazzjoni tar-rapporti u l-pjani strateġiċi tal-SDGs; 52. jenfasizza li l-edukazzjoni hija dritt fundamentali, irrispettivament mill-mezzi finanzjarji, u jissuġġerixxi wkoll lil dawk il-livelli ta’ gvern responsabbli għall-edukazzjoni li kunċetti ta’ żvilupp aktar sostenibbli jistgħu jiġu introdotti fil-kurrikuli edukattivi, mil-livell preprimarju sa dak universitarju; 53. jipproponi t-tnedija ta’ kampanja ta’ komunikazzjoni interistituzzjonali tal-UE li torbot b’mod ċar it-twettiq tal-SDGs ma’ titjib fil-kwalità tal-ħajja taċ-ċittadini fit-territorji kollha;
(7) (8) (9)
OECD (2022) “The Sustainable Development Goals as a framework for COVID-19 recovery in cities and regions” (L-Għanijiet ta’ Żvilupp Sostenibbli bħala qafas għall-irkupru mill-COVID-19 fil-bliet u r-reġjuni), OECD Regional Development Papers, Nru 26, OECD Publishing, Pariġi (mhux disponibbli bil-Malti).
OECD (2022) “The Sustainable Development Goals as a framework for COVID-19 recovery in cities and regions” (L-Għanijiet ta’ Żvilupp Sostenibbli bħala qafas għall-irkupru mill-COVID-19 fil-bliet u r-reġjuni), OECD Regional Development Papers, Nru 26, OECD Publishing, Pariġi (mhux disponibbli bil-Malti).
Kummissjoni Ewropea, 2022: Ewrobarometru: SMEs tal-UE li jaħdmu lejn is-sostenibbiltà: https://single-market-economy.ec.europa.eu/news/eurobarometer-eu-smes-working-towards-sustainability-2022-03-28_mt